***Schitt's Creek*** (tyylitelty nimellä Schitt***$ Creek*** ) on Dan Levyn ja hänen isänsä Eugene Levyn luoma kanadalainen televisiosarja, jota tehtiin vuosina 2015–2020. Sarjasta ilmestyi kuuden kauden aikana 80 jaksoa. Not a Real Company Productionsin ja CBC:n tuottama sarja seuraa entisen varakkaan Rosen perheen koettelemuksia. 

Kun yritysjohtaja kavaltaa perheyritys Rose Videon, perhe menettää omaisuutensa ja muuttaa Schitt's Creekiin, pieneen kaupunkiin, jonka perheen isä osti kerran vitsinä.Nyt motellissa asuvien Johnnyn (Eugene Levy) ja Moiran (Catherine O'Hara) sekä heidän aikuisten lastensa Davidin (Dan Levy) ja Alexisin (Annie Murphy) on sopeuduttava elämään ilman varallisuutta.

Dan Levy pohti, kuinka varakkaat perheet reagoisivat, jos he menettäisivät kaikki rahansa. Hän kehitteli sarjaa isänsä Eugenen kanssa ennen kuin esittivät idean useille kanadalaisille ja amerikkalaisille verkostoille. Sarja myytiin ensin CBC:lle, ja se sai lopullisen rahoituksen tuotantonsa aloittamiseksi myymällä sarjan amerikkalaiselle televisiokanavalle.Sarjan suosio kasvoi muutaman ensimmäisen kauden jälkeen, kun sarja ilmestyi Netflixiin ja sai huomiota sosiaalisessa mediassa.

*Schitt's Creek* on saanut ylistystä kriitikoilta. Se on voittanut useita tunnustuksia, muun muassa lukuisia Canadian Screen Awards -palkintoja.Schitt´s Creek oli ensimmäinen kanadalainen komediasarja, joka oli ehdolla parhaana komediasarjana yhdysvaltalaisen Critics' Choice Television Award -televisiopalkinnon saajaksi.Sarja on saanut myös kaksi Screen Actors Guild -palkintoa ja yhteensä 19 Primetime Emmy -ehdokkuutta, joista 15 ehdokkuutta olivat kuudennesta kaudesta.  Sarja on voittanut myös GLAAD-mediapalkinnon kahdesti. 

Viimeisestä kaudestaan Schitt´s Creek voitti seitsemän Emmy-palkintoa. Sarja voitti parhaan komediasarjan, ohjauksen ja käsikirjoituksen palkinnot. Sarja teki ennätyksen voitettuaan lisäksi sekä parhaan mies- ja naispäänäyttelijän palkinnot että parhaan mies- ja naissivuosanäyttelijän palkinnot. Se oli ensimmäinen kerta, kun komedia- tai draamasarja sai kaikki merkittävimmät seitsemän palkintoa.

Juonitiivistelmä
----------------

Varakkaaseen Rosen perheeseen kuuluvat videokauppaketjun toimitusjohtaja Johnny (Eugene Levy), hänen vaimonsa Moira (Catherine O'Hara), joka on entinen saippuaoopperanäyttelijä, sekä heidän hemmotellut aikuiset lapsensa David (Dan Levy) ja Alexis (Annie Murphy). Perhe tulee huijatuksi ja menettää omaisuutensa. Heidän ainoa jäljellä oleva omaisuutensa on pieni ja syrjäisä paikkakunta nimeltä Schitt's Creek, jonka Johnny osti Davidille vitsinä syntymäpäivälahjaksi vuonna 1991.

Rosen perheen on muutettava Schitt's Creekin rappeutuneen motellin kahteen vierekkäiseen huoneeseen. Perheen sopeutuessa uuteen elämäänsä heidän rikkaana omaksutut tapansa ja asenteensa ovat ristiriidassa kaupungin maalaisasukkaiden tapojen kanssa.

Näyttelijät ja hahmot
---------------------

* Eugene Levy - Johnny Rose, entinen videokauppaketjun omistaja
* Catherine O'Hara - Moira Rose, saippuaooppera *Sunrise Bayn* omalaatuinen entinen näyttelijä
* Daniel Levy - David Rose, Johnnyn ja Moiran näyttävään elämäntyyliin tottunut poika
* Annie Murphy - Alexis Rose, Johnnyn ja Moiran seurapiireissä viihtyvä tytär
* Chris Elliot - Roland Schitt, Schitt´s Creekin pormestarin vaimo ja paikallinen opettaja
* Emily Hampshire - Stevie Budd, motellin vastaanottovirjailija
* Tim Rozon - Mutt Schitt, Rolandin ja Jocelynin poika, Alexisin ihastus
* Dustin Milligan - Ted Mullens, kaupungin eläinlääkäri, Alexisin rakkauden kohde
* Sarah Levy - Twyla Sands, Café Tropicalin tarjoilija
* Noah Reid - Patrick Brewer, Davidin liikekumppani ja rakkauden kohde
* John Hemphill - Bob Currie, autokorjaamon omistaja ja kaupunginvaltuuston jäsen
* Karen Robinson - Veronica "Ronnie" Lee, kaupunginvaltuuston jäsen ja Jazzagalsin johtava jäsen
* Rizwan Manji - Ray Butan, kiinteistönvälittäjä ja entinen kaupunginvaltuuston jäsen, jolla on monia muita yrityksiä

Kehitys
-------

### Sarjan alkuidea

Dan Levy keksi idean ohjelmaan katsoessaan tosi-tv:tä. "Olin katsonut tuolloin tosi-tv:tä ja pohtinut sitä, mitä tapahtuisi, jos yksi näistä varakkaista perheistä menettäisi kaiken. Olisivatko Kardashianit edelleen Kardashianeja ilman rahojaan?" Hän kääntyi isänsä Eugene Levyn puoleen ohjelmaidean kehittämisen suhteen.  

Sarjan lähtökohta, jossa perhe pakotettiin muuttamaan kaupunkiin, jonka isä kerran osti vitsinä, sai inspiraationsa siitä, kun näyttelijä Kim Basinger osti Braseltonin kaupungin 20 miljoonalla dollarilla vuonna 1989.    Eugene Levy on kertonut, että hänen vaimollaan oli idea televisio-ohjelmasta, jossa kypsempään ikään ehtineillä henkilöillä ei joko ole rahaa tai he muuttaisivat yhteen lastensa kanssa. Heidän poikansa Daniel näytti eräänä päivänä artikkelia Basingerista, joka osti kaupungin. Basinger oli toivonut, että kaupunkia voisi käyttää elokuvien kuvauspaikkana, mutta Basinger päätyikin menettämään paljon rahaa. Ajatus siitä, että varakkaat ihmiset ostavat kaupungin, sai Levyn palaamaan vaimonsa ajatukseen.

Kehityksen alkuvaiheessa useat tahot ehdottivat ohjelman nimen muuttamista karkean sanan välttämiseksi. Levyt vastustivat ehdotusta vedoten siihen, että "Schitt" on virallinen sukunimi. Todistaakseen väitteensä he toivat televisioyhtiölle puhelinluettelosta kopioituja sivuja, joilla oli luettelo henkilöistä, joilla on "Schitt" sukunimenään. CBC suostui ja antoi Levyille luvan pitää sarjan alkuperäisen nimen.

Dan Levy kaavaili alun perin sarjan päättyvän viidenteen tuotantokauteen, mutta suostui kuudenteen tuotantokauteen saatuaan uuden kahden vuoden sopimuksen sarjan neljännen kauden jälkeen.

### Roolitus

Catherine O'Hara oli sarjan tekijöiden ensimmäinen valinta Moira Rosen rooliin. O'Hara oli aiemminkin työskennellyt Eugene Levyn kanssa, mutta hän aluksi kieltäytyi vedoten "laiskuuteen" ja vastenmielisyyteen pitkäaikaisia projekteja kohtaan. Levy otti yhteyttä toiseen näyttelijään, mutta jatkoi O'Haran suostuttelemista. O'Hara suostui lopulta osallistumaan pilottijaksoon ilman velvollisuutta jatkaa rooliaan sen jälkeen. Kun CBC jatkoi sarjaa, myös O'Hara suostui jatkamaan roolissa.

Annie Murphylle tarjottiin hemmoteltun seurapiirihenkilön Alexis Rosen roolia sen jälkeen, kun näyttelijä Abby Elliott ei voinut jatkaa osassa aikatauluristiriitojen vuoksi. Murphy oli jo luopumassa näyttelemisestä, koska hän ei ollut työskennellyt yli kahteen vuoteen näyttelijänä. Murphy osallistui ensimmäisen kerran koe-esiintymiseen Los Angelesissa, missä Dan Levy sanoi hänen erottuvan joukosta "ihanan luonnollisen miellyttävyytensä vuoksi".Eugene Levy oli kuitenkin epävarma Murphyn roolittamisesta, koska Murphyllä ei ollut vaaleita hiuksia, joita hän oli kaavaillut Alexisin roolihenkilölle. Murphy kutsuttiin myöhemmin takaisin toiseen koe-esiintymiseen sarkastisen motellivirkailija Stevie Buddin rooliin. Tämän koe-esiintymisen jälkeen Dan Levy vakuutti isänsä, että Murphy voisi värjätä hiuksensa blondiksi, ja hänet valittiin virallisesti Alexis Rosen rooliin.

Emily Hampshire valittiin ilmeettömäksi motellivirkailijaksi, Stevie Buddiksi, sen jälkeen, kun hän osallistui koe-esiintymiseen Los Angelesissa. Hän pyysi alun perin, että voisi lähettää koe-esiintymisvideon hermojensa ja toistuvan nokkosihottumansa vuoksi. Hampshire suostui lopulta kasvokkain tapahtuvaan koe-esiintymiseen, mutta on todennut, ettei hän muista kokemusta. Läsnä ollut Dan Levy kertoi myöhemmin Hampshirelle, että hän piti Hampshiren koe-esiintymistä "viehättävänä". 

Chris Elliott ja Sarah Levy saivat Roland Schittin ja Twyla Sandsin roolit ilman koe-esiintymistä. Elliott sanoo, että kun Eugene Levy tarjosi hänelle kaupungin pormestarin roolia, hän ajatteli: "Miksi sanoisin ei?" Sarah Levy, Eugenen tytär ja Danin sisar, pyydettiin sarjaan jo ennen kuin se oli täysin kehitetty.

### Kuvauspaikat

*Schitt's Creekin* kahden ensimmäisen kauden sisäkohtaukset kuvattiin Pinewood Toronto Studiosilla Port Landsin alueella Torontossa, kun taas kolmannen kauden sisäkohtaukset kuvattiin Dufferin Gate Studiosilla (Etobicoke) Torontossa.Sarjan loppukaudet kuvattiin Ontarion Goodwoodissa, Suur-Toronton alueella, Brantfordissa ja Monossa. The Canadian Press kirjoitti 27. kesäkuuta 2019, että Goodwoodista oli tullut turistikohde, kun kuluvan kauden kuvaukset päättyivät. 

### Musiikki

*Schitt's Creekin* ääniraidan on säveltänyt kanadalainen elokuva- ja televisiosäveltäjä/lauluntekijä Maribeth Soloman.

Sarja sisältää useita musiikkiesityksiä sen pää- ja sivuhenkilöiltä. Enimmäkseen musiikkiesityksistä vastaa kaupungin lauluryhmään Jazzagalsiin kuuluvat henkilöt.

Sarjan viidennellä kaudella nähtävään jaksoon Alexisin esittäjä Annie Murphy kirjoitti ja esitti kappaleen "A Little Bit Alexis", joka sai inspiraationsa Paris Hiltonin ja Lindsay Lohanin popkappaleista. Alexisin kappale julkaistiin singlenä, jonka osittainen tuotto lahjoitettiin musiikkikoulutusta tekevälle MusiCounts-hyväntekeväisyysjärjestölle.

Vastaanotto ja tunnustukset
---------------------------

### Kriitikkojen vastaanotto

*Schitt's Creekin* ensimmäinen kausi sai yleisesti ottaen myönteisiä arvosteluja. Sillä on 93 %:n hyväksyntä Rotten Tomatoesissa. Metacriticissa ensimmäisen kauden pistemäärä on 64/100 11 kriitikon perusteella, mikä tarkoittaa "yleensä myönteisiä arvosteluja".

*Schitt's Creekin* myöhemmät kaudet otettiin positiivisemmin vastaan, ja ohjelman suosio kasvoi sen jälkeen, kun se debytoi Netflixissä tammikuussa 2017.Sarja on sijoittunut vuosittain *The AV Clubin*, *Esquiren*,*Glamourin*,*The Guardianin*,*The New Yorkerin*, ja *Varietyn* julkaisemille parhaimpien sarjojen listoille.Vuonna 2019 *TV Guide* valitsi *Schitt´s Creekin* "Parhaaksi TV-ohjelmaksi juuri nyt".

### Palkinnot

Schitt´s Creek ja sen näyttelijät on palkittu yhteensä 65 eri palkinnolla.Palkintoihin kuuluu muun muassa:

- 9 Emmy-palkintoa,

- 2 Critics´ Choice -palkintoa,

- 2 Gloden Globe -palkintoa,

- 2 Satellite Awards -palkintoa ja

- 2 Screen Actors Guild -palkintoa

Mahdollinen elokuva
-------------------

Sarjan lopetusjakson jälkeen Daniel Levyltä kysyttiin elokuvan mahdollisuudesta. Vaikka hän ei tuolloin ollut ajatuksen takana, hän on ilmaissut kiinnostuksensa asiaa kohtaan. "Ollakseni rehellinen, tämä on paras tapa, jolla olisimme voineet lopettaa sarjan. Jos jokin ajatus tulee mieleeni, sen täytyy olla todella hyvä, koska tämä on mukava tapa sanoa hyvästit. Toivotaan, että jokin kiva idea tulee mieleen. Haluaisin työskennellä näiden ihmisten kanssa uudelleen."

Lähteet
-------

1. ↑  Levy: To Our Dear Fans...pic.twitter.com/FIXjD3gbzA *twitter.com*.  March 21, 2019.  Arkistoitu February 3, 2021. Viitattu March 21, 2019. [*self-published*]
2. ↑  Bennett: 'Schitt's Creek' Gets Premiere Date For Sixth & Final Season On Pop TV *Deadline*.  September 17, 2019.  Arkistoitu February 3, 2021. Viitattu September 17, 2019.
3. 1 2 3 4  SCTV Stars Levy and O'Hara Reunite for a Forthcoming CBC Sitcom Called Schitt's Creek *Canada.com*.  February 10, 2014.  Arkistoitu April 16, 2020.
4. 1 2  Martin: Dan Levy Discusses Schitt's Creek, His Eyebrows & Being a Sex Object *Out.com*.  March 9, 2015.  Arkistoitu October 15, 2018. Viitattu October 15, 2018.
5. ↑  Adalain: The Unlikely Rise of Schitt's Creek *vulture.com*.  January 16, 2019.  Arkistoitu May 29, 2019. Viitattu July 6, 2019.
6. ↑  Schitt's Creek: Everything You Need to Know About the Emmys' Favorite Comedy *www.vanityfair.com*.  September 20, 2020.  Arkistoitu February 3, 2021. Viitattu September 21, 2020.
7. 1 2  Template error: argument **title** is required.
8. ↑  Yeo: Schitt's Creek Becomes First Canadian Comedy Series Nominated for a Critics' Choice Award *The Star*.  December 13, 2018.  Arkistoitu May 6, 2019. Viitattu January 19, 2019.
9. ↑  Pop TV President Celebrates 'Schitt's Creek' Emmy Breakthrough: "Holy S\*\*\*!" *The Hollywood Reporter*.  July 16, 2019.  Arkistoitu July 16, 2019. Viitattu July 16, 2019. en
10. ↑  Nominations Announced for the 26th Annual Screen Actors Guild Awards ® | Screen Actors Guild Awards *www.sagawards.org*.  Arkistoitu December 12, 2019. Viitattu December 11, 2019. en
11. ↑  Template error: argument **title** is required.
12. ↑  Outstanding Film – Wide Release – GLAAD Media Awards: The Complete List of Nominees *The Hollywood Reporter*.  January 25, 2019.  Arkistoitu April 26, 2019. Viitattu May 25, 2019. en
13. ↑  Disclosure, Schitt's Creek, Sam Smith, Happiest Season, I May Destroy You, CHIKA, Veneno, Star Trek: Discovery, The Boys in the Band, The Not-Too-Late Show with Elmo among award recipients at the 32nd Annual GLAAD Media Awards *GLAAD*.  April 8, 2021.  Arkistoitu April 9, 2021. Viitattu September 22, 2021. en
14. ↑  McCarthy: 15 Funny Facts About Schitt's Creek *mentalfloss.com*.  January 24, 2018.  Arkistoitu February 3, 2021. Viitattu October 15, 2018.
15. ↑  Mack: We Finally Know Where "Schitt's Creek" Is Set *buzzfeed.com*. Buzzfeed.  Arkistoitu February 3, 2021. Viitattu October 16, 2018.
16. ↑  Sager, Jessica. "Schitt's Creek Has Swept the 2020 Emmys—And These 30 Facts Will Remind You Why!", *Parade*, September 20, 2020.
17. ↑  "Kim Basinger", *OK! (USA)*, January 18, 2021.
18. ↑  Stone, Alice. "Real Life 'Schitt's Creek'? Actress Kim Basinger Once Bought a Town", *Cheat Sheet*, March 20, 2020.
19. ↑  Osinski, Bill. "The Town That Kim Forgot", *Chicago Tribune*, March 12, 1992.
20. ↑  Rowles, Dustin. "How Eugene Levy Got Away with Naming His New Network Show 'Schitt's Creek'", *Uproxx*, January 12, 2015.
21. 1 2  Wong, Tony. "How Eugene Levy Convinced CBC to Name His Show 'Schitt's Creek'", *Toronto Star*, January 12, 2015.
22. ↑  Meslow: Dan Levy Cried Over the End of 'Schitt's Creek' (and You Will Too) *GQ*.  November 13, 2019.  Arkistoitu February 3, 2021. Viitattu November 13, 2019. en
23. ↑  Wieselman: Eugene Levy and Catherine O'Hara Look Back on Their 40-Year Friendship *BuzzFeed*.  Arkistoitu June 3, 2017. Viitattu February 17, 2020. en
24. 1 2  Ivie: Annie Murphy Can't Help but Bring Her Schitt's Creek Vocal Fry Home with Her *Vulture*.  April 11, 2018.  Arkistoitu June 3, 2019. Viitattu February 17, 2020. en-us
25. ↑  Trepany: Before 'Schitt's Creek,' Annie Murphy Was 'Crying in the Pacific Ocean,' Ready to Quit Acting *USA TODAY*.  Arkistoitu February 3, 2021. Viitattu August 4, 2020. en-US
26. ↑  92nd Y: "Schitt's Creek": Eugene Levy, Catherine O'Hara, Annie Murphy and Dan Levy with Ophira Eisenberg *YouTube*.  March 15, 2016.  Arkistoitu February 3, 2021. Viitattu February 17, 2020.
27. ↑  Messina: Emily Hampshire on Her Schitt's Creek Audition, Breaking Character, and the Show's Legacy *POPSUGAR Entertainment*.  February 5, 2020. Viitattu February 17, 2020. en-US
28. ↑  King: Chris Elliott Announces a 6th Season of Schitt's Creek *YouTube*.  December 14, 2018.  Arkistoitu February 3, 2021. Viitattu February 17, 2020.
29. ↑  Sarah Levy Says Goodbye to Schitt's Creek | TV, Eh? *tv-eh.com*.  Arkistoitu February 3, 2021. Viitattu February 17, 2020.
30. ↑  Dufferin Gate Studios – Toronto *dufferingate.com*. Viitattu November 21, 2016.
31. ↑  Halliday: Hockley sets scene for CBC comedy starring Eugene Levy *Orangeville Banner*.  June 24, 2014.  Arkistoitu February 3, 2021. Viitattu February 19, 2015.
32. ↑  Goodwood, Ont. becomes tourist hot spot as backdrop of Schitt's Creek *cbc.ca*.  Arkistoitu February 3, 2021. Viitattu September 22, 2020.
33. ↑  Bierly: Everything We Know About Moira Rose's Showbiz Career on Schitt's Creek *vulture.com*.  April 10, 2019.  Arkistoitu April 12, 2019. Viitattu July 11, 2019.
34. ↑  Dibdin: The Definitive History of 'A Little Bit Alexis' *ELLE*.  April 1, 2020.  Arkistoitu February 3, 2021. Viitattu April 4, 2020. en-US
35. ↑  Schitt's Creek : Season 1 — RottenTomatoes *Rotten Tomatoes*. Viitattu July 2, 2020.
36. ↑  Schitt's Creek : Season 1 — Metacritic *Metacritic*.  Arkistoitu February 3, 2021. Viitattu April 19, 2018.
37. ↑  Jung: Dan Levy Made Schitt's Creek With His Dad. But It's His Weird Little Baby. *vulture.com*.  January 16, 2019.  Arkistoitu May 31, 2019. Viitattu January 16, 2019.
38. ↑  Gomez: 2020's 25 Best TV Shows *tv.avclub.com*.  December 14, 2020. Viitattu December 15, 2020.
39. ↑  Kirkland: The 10 Best Episodes of Television in 2018 *esquire.com*.  December 10, 2018.  Arkistoitu February 3, 2021. Viitattu January 16, 2019.
40. ↑  Rosa: The Best TV Shows of 2018 *glamour.com*.  December 23, 2018.  Arkistoitu February 3, 2021. Viitattu January 16, 2019.
41. ↑  The 50 Best TV Shows of 2020 *theguardian.com*.  December 3, 2020. Viitattu December 15, 2020.
42. ↑  D'Addario: The Top 20 TV Episodes of 2018 *variety.com*.  December 13, 2018. Viitattu January 16, 2019.
43. ↑  Gennis: Schitt's Creek Is the Best Show on TV Right Now *TV Guide*.  September 9, 2019. Viitattu September 9, 2019. en
44. ↑  Relive All 17 Awards Dan Levy Has Won for 'Schitt's Creek' *www.out.com*.  27.4.2021. Viitattu 5.1.2023. (englanniksi)
45. ↑  Schitt's Creek *Television Academy*. Viitattu 5.1.2023. (englanniksi)
46. ↑  Dino-Ray Ramos, Dino-Ray Ramos: Critics Choice Awards: ‘Nomadland’, ‘The Crown’ Among Top Honorees – Complete Winners List *Deadline*.  8.3.2021. Viitattu 5.1.2023. (englanniksi)
47. ↑  Schitt's Creek *Golden Globes*. Viitattu 5.1.2023. (englanniksi)
48. ↑  Satellite Awards winners: 'Nomadland,' 'Forty-Year Old Version' top film prizes; 'Schitt's Creek,' 'Better Call Saul' take TV *AwardsWatch*.  15.2.2021. Viitattu 5.1.2023. (englanniksi)
49. ↑  'Schitt's Creek' takes home two SAG Awards for final season performances *CTVNews*.  4.4.2021. Viitattu 5.1.2023. (englanniksi)
50. ↑  Thorne: Daniel Levy Teases a Possible 'Schitt's Creek' Movie *Variety*.  September 20, 2020. Viitattu March 2, 2021.

Aiheesta muualla
----------------

* *Schitt’s Creek* Internet Movie Databasessa. (englanniksi)